home

Dagsorden for procesfremlæggelsen

 * Vores projekt i korte træk


 * Vores proces


 * 5 faser


 * Konklusioner

Præsentation

På denne wiki kan I lære om processen i vores 7. semester projekt på kandidatuddannelsen "Læring og forandringsprocesser".

I menuen til venstre er det muligt at navigere mellem de forskellige menupunkter. I kan bl.a. få indblik i de procesværktøjer vi har benyttet, hvilket indhold vi har beskæftiget os med og gruppens arbejdsproces i vores 7. semester projekt.

media type="custom" key="7661165" align="center"

Præsentation af gruppens medlemmer:


Jeg hedder Birthe Petersen. Jeg er 53 år gammel og blev i 1985 uddannet som sygeplejerske fra Silkeborg sygeplejeskole. Jeg har i mit lange arbejdsliv som sygeplejerske, været involveret i uddannelse af sygeplejefagligt personale i praksis. Jeg synes, det har været meget spændende at være med til at udvikle og skabe undervisningsmateriale i samarbejde med SOSU skolerne og i praksis. Jeg har et mål om at undervise og udvikle undervisningsmateriale, og derfor har jeg valgt at læse videre på kandidaten i lærings- og forandringsprocesser.



Jeg hedder Jette Gleie. Jeg er 48 år gammel og uddannet **sygeplejerske i 1987**. Jeg har ved Aalborg Sygehus fungeret som klinisk vejleder for sygeplejestuderende på forskellige afdelinger. Som klinisk vejleder har jeg altid været interesseret i formidling. Desuden har jeg lige færdiggjort en **bachelor i natur- og kulturformidling i 2010**, og denne bachelor har yderligere styrket min interesse for udvikling af formidling og læring. Gennem mit arbejde som sygeplejerske og gennem mit samarbejde med mange forskellige faggrupper har jeg lært, hvor betydningsfuld værdien af det gode samarbejde er. For mig er samarbejdsprocesser derfor et meget spændende og udfordrende arbejdsfelt. Uddannelsen "Læring og forandringsprocesser" på AAU giver mig mulighed for at udvide mine kompetencer indenfor både formidling, læring og samarbejdsprocesser. Derfor er denne uddannelse både relevant og interessant for mig!



Jeg hedder Line Skov Hansen. Jeg er 40 år gammel, og er folkeskolelærer og Master i IKT og læring. Jeg har arbejdet 10 år på Korsholm Skole, hvor jeg primært har undervist i dansk, billedkunst og været skolens pædagogiske it-vejleder. Via mit arbejde og uddannelser har jeg haft mange gode erfaringer med samarbejde i teams med mange forskellige faggrupper. Jeg er i forhold til samarbejde interesseret i de muligheder, som nettet og særligt Web 2.0 byder på.



Jeg hedder Ditte Trineke S. Hansen. Jeg er 28 år gammel og blev i 2007 uddannet lærer fra Århus Lærerseminarium. Siden har jeg arbejdet tre år som lærer, primært i 10. klasse, og været meget glad for det. Dog har jeg hele tiden haft en drøm om at komme til at udvikle f.eks. undervisningsmateriale eller uddannelse mere generelt. Derfor har jeg valgt at læse videre på kandidaten i “læring og forandringsprocesser”. Her er et link til min blog/portfolio:[| Dittes blog]

media type="custom" key="7603477"